Ind Vs Pak : ભારતની પર દમદાર જીત, પાકિસ્તાની ટીમ ક્યાં ચૂકી?\nભારતે-પાકિસ્તાનને ફરી વર્લ્ડ કપમાં હરાવ્યું

ડકવર્થ ઍન્ડ લૂઇસ સિસ્ટમની મદદથી ટાર્ગેટ બદલાયો હતો. આ સાથે વર્તમાન વન-ડે ક્રિકેટમાં ભારતે તેની વિજયકૂચ આગળ ધપાવી હતી. 

ભારતની સફળતામાં રોહિત શર્માની સદી, લોકેશ રાહુલ અને વિરાટ કોહલીની અડધી સદી બાદ બૉલર્સની મહેનત પણ રંગ લાવી હતી. 

એક તબક્કે પાકિસ્તાન લડત આપી રહ્યું હતું પરંતુ કુલદીપ યાદવ અને હાર્દિક પંડ્યાએ ઉપરા-ઉપરી બૅ બૅ વિકેટ ખેરવી ભારતને મૅચમાં પુનરાગમન કરાવ્યું હતું. 

જેની લાંબા સમયથી રાહ જોવાતી હતી તે ભારત અને પાકિસ્તાન વચ્ચેનો મુકાબલો આ વખતે પણ ઘટનાસભર રહ્યો હતો અને દર વખતની માફક ભાતનો હાથ જ ઉપર રહ્યો હતો.

ઓલ્ડ ટ્રેફૉર્ડ ખાતે રમાયેલી મૅચમાં પ્રારંભથી જ પાકિસ્તાને છબરડા વાળ્યા હતા. ટોસ જીતીને પ્રથમ બૅટિંગ કરવાને બદલે પાકિસ્તાની સુકાની સરફરાઝ અહેમદે બૅટિંગમાં અત્યંત મજબૂત મનાતી વિરાટ કોહલીની ટીમને પ્રથમ બૅટિંગ કરવાનું આમંત્રણ આપ્યું હતું જે નિર્ણય રોહિત શર્મા અને લોકેશ રાહુલે ખોટો પાડી દીધો હતો. 

ભારતે વરસાદના વિઘ્ન બાદ 50 ઓવર પૂરી કરીને પાંચ વિકેટે 336 રનનો સ્કોર નોંધાવ્યો હતો જેના જવાબમાં પાકિસ્તાન 40 ઓવરમાં છ વિકેટે 212 રન કરી શક્યું હતું. 

ભારતનો વિજય નિશ્ચિત થઈ ગયો હતો ત્યારે 35 ઓવર બાદ વરસાદ પડતાં મૅચનો રોમાંચ ઘટી ગયો હતો પરંતુ અંતે ભારતે મૅચ જીતી લીધી હતી.

રોહિત-રાહુલની કમાલ 

રોહિત શર્મા અને લોકેશ રાહુલે ભારતને મજબૂત શરૂઆત આપી

રોહિત શર્મા અને લોકેશ રાહુલે સદીની ભાગીદારી નોંધાવીને ભારતને મજબૂત શરૂઆત અપાવી હતી. 

રોહિતે શાનદાર સદી ફટકારી હતી. વર્તમાન વર્લ્ડ કપમાં આ તેની બીજી સદી હતી. રાહુલે 57 રન ફટકાર્યા હતા તો કૅપ્ટન વિરાટ કોહલીએ ધમાકેદાર બૅટિંગ કરીને 77 રન ફટકાર્યા હતા. 

વર્લ્ડ કપના ઇતિહાસમાં પાકિસ્તાન સામે પહેલી વિકેટ માટે સદીની ભાગીદારી નોંધાવવાનો રેકોર્ડ પણ આ રોહિત-રાહુલે સર્જ્યો હતો. અગાઉની છ મૅચમાં ભારતની કોઈ જોડી પહેલી વિકેટ માટે 100 રન ઉમેરી શકી  ન હતી.

રાહુલ 24મી ઓવરમાં આઉટ થયો હતો. 78 બૉલમાં 57 રનની ઇનિંગ્સમાં તેણે બૅ સિક્સર પણ ફટકારી હતી. 

જોકે બીજે છેડે રોહિત શર્મા આસાનીથી બૅટિંગ કરી રહ્યો હતો. મોહમ્મદ આમિર સહિત એકેય પાકિસ્તાની બૉલર તેને અંકુશમાં રાખી શકયા ન હતા. 

રોહિતે કારકિર્દીની 24મી અને પાકિસ્તાન સામે બીજી સદી ફટકારી હતી તો આ વર્લ્ડ કપમાં પણ તેની બીજી સદી હતી. 

85 બૉલમાં સદી પૂરી કર્યા બાદ રોહિત આક્રમક બન્યો હતો. તેણે એ પછી...\n\ntl;dr:
પાકિસ્તાન સામે વર્લ્ડ કપમાં 'ભારત અજેય હતું, અજેય છે અને અજેય રહેશે'ની પરંપરા જાળવી રાખતાં રવિવારે વિરાટ કોહલીની ભારતીય ટીમે શાનદાર પ્રદર્શન કરીને કટ્ટર હરીફ પાકિસ્તાનને 89 રનથી હરાવ્યું હતું.